CELEX: 62020CB0321
Language: et
Date: 2021-02-04 00:00:00
Title: Kohtuasi C-321/20: Euroopa Kohtu (seitsmes koda) 4. veebruari 2021. aasta määrus (Audiencia Provincial de Barcelona eelotsusetaotlus – Hispaania) – CDT, SA versus MIMR, HRMM (Eelotsusetaotlus – Euroopa Kohtu kodukorra artikkel 99 – Tarbijakaitse – Kohtuotsuse ajaline mõju – Direktiiv 93/13/EMÜ – Ebaõiglased tingimused tarbijalepingutes – Liikmesriigi kohtu pädevus „ebaõiglaseks“ hinnatud lepingutingimuse olemasolul – Lepingu ennetähtaegse lõpetamise tingimus – Ebaõiglase tingimuse sisu osaline tühistamine – Õiguskindluse põhimõte – Kooskõlalise tõlgendamise kohustus)

10.5.2021   
            
            
               ET
            
            
               Euroopa Liidu Teataja
            
            
               C 182/23
            
         
      Euroopa Kohtu (seitsmes koda) 4. veebruari 2021. aasta määrus (Audiencia Provincial de Barcelona eelotsusetaotlus – Hispaania) – CDT, SA versus MIMR, HRMM
      (Kohtuasi C-321/20) (1)
      
      (Eelotsusetaotlus - Euroopa Kohtu kodukorra artikkel 99 - Tarbijakaitse - Kohtuotsuse ajaline mõju - Direktiiv 93/13/EMÜ - Ebaõiglased tingimused tarbijalepingutes - Liikmesriigi kohtu pädevus „ebaõiglaseks“ hinnatud lepingutingimuse olemasolul - Lepingu ennetähtaegse lõpetamise tingimus - Ebaõiglase tingimuse sisu osaline tühistamine - Õiguskindluse põhimõte - Kooskõlalise tõlgendamise kohustus)
      (2021/C 182/32)
      Kohtumenetluse keel: hispaania
      
         Eelotsusetaotluse esitanud kohus
      
      Audiencia Provincial de Barcelona
      
         Põhikohtuasja menetluse pooled
      
      
         Hagejad: CDT, SA
      
         Kostjad: MIMR, HRMM
      
         Resolutsioon
      
      
                  1.
               
               
                  Euroopa Liidu õigust, eelkõige õiguskindluse põhimõtet, tuleb tõlgendada selliselt, et sellega ei ole vastuolus, kui liikmesriigi kohus ei kohalda liikmesriigi õiguse sätet, mis lubab tal vaadata läbi ettevõtja ja tarbija vahel sõlmitud lepingus sätestatud ebaõiglane tingimus sellises olukorras, milles seda sätet, mis tunnistati 14. juuni 2012. aasta kohtuotsuses Banco Español de Crédito (C-618/10, EU:C:2012:349) nõukogu 5. aprill 1993. aasta direktiivi 93/13/EMÜ ebaõiglaste tingimuste kohta tarbijalepingutes artikli 6 lõikega 1 vastuolus olevaks, ei ole selle lepingu sõlmimise ajal veel vastavalt nimetatud kohtuotsusele seadusandlikul teel muudetud.
               
            
                  2.
               
               
                  Õiguskindluse põhimõtet tuleb tõlgendada selliselt, et see ei luba liikmesriigi kohtul, kes tunnistas lepingutingimuse direktiivi 93/13 artikli 3 tähenduses ebaõiglaseks, selle sätte sisu läbi vaadata selliselt, et see kohus peab jätma selle kohaldamata. Selle direktiivi artiklitega 6 ja 7 ei ole siiski vastuolus, kui liikmesriigi kohus asendab sellise tingimuse liikmesriigi õiguse dispositiivse sättega, kuivõrd asjaomane laenuleping ei saa selle ebaõiglase tingimuse tühistamisel edasi kehtida ja kuivõrd lepingu tervikuna tühistamisel on tarbija jaoks äärmiselt kahjulikud tagajärjed, mida tuleb kontrollida liikmesriigi kohtul.
               
            
         (1)  ELT C 359, 26.10.2020.